Last saved by: Stružová Silvia

OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 2 Pv 484/15/1103-13	Bratislava III 18.01.2017 
EEČ: 2-10-36-2017
U Z N E S E N I E
Trestná vec:	obv. XXXXX
Trestný čin:	prečin: zatajenie veci podľa § 236 odsek 1 Trestného zákona
Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX
väzba: nie
ktorý je trestne stíhaný pre trestný čin:
-	prečin: zatajenie veci podľa § 236 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Bratislava III zo dňa 10.9.2015, spisová značka 2 Pv 484/15/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 23.07.2015 v čase od 17.00 hod. do 18.00 hod. v Senci na Trnavskej ulici na čerpacej stanici Slovnaft si prisvojil príručný látkový batoh čiernej farby s obsahom mobilný telefón zn. LENOVO K 920, IMEI: XXXXX v hodnote 430,- €, motorokárske rukavice v hodnote 20,- €, diaľkový ovládač na alarm od motorky v hodnote 12,- € a alkohol tester v hodnote 6,- €, ktorý poškodený XXXXX stratil a to tým spôsobom, že mu spadol z motorky bez toho, aby si to všimol a z miesta odišiel, pričom obvinený batoh poškodenému nevrátil, ani nekontaktoval políciu, ale si ho ponechal a následne do mobilného telefónu vložil svoju sim kartu s tel. číslom 0905 603 935 a predmetný telefón používal od 24.07.2015        do 30.07.2015, kedy mu bol zaistený spolu s vyššie uvedenými vecami, čím spôsobil poškodenému XXXXX, bytom XXXXX, XXXXX škodu vo výške 468,- €, pričom zaistené veci boli následné poškodenému vrátené 
Uznesením prokurátora Okresnej prokuratúry Bratislava III zo dňa 10.9.2015, spisová značka 2 Pv 484/15/1103, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
14 mesiacov
Odôvodnenie:
Prokurátorka Okresnej prokuratúry Bratislava III uznesením sp. zn. 2Pv 484/15/1103-5 zo dňa 09.09.2015, právoplatným dňa 22.09.2015 podmienečne zastavila podľa § 216 ods. 1 Tr. por. trestné stíhanie proti obvinenému XXXXX pre prečin zatajenia veci podľa § 236 ods. 1 Trestného zákona na tom skutkovom základe, že 

dňa 23.07.2015 v čase od 17.00 hod. do 18.00 hod. v Senci na Trnavskej ulici na čerpacej stanici Slovnaft si prisvojil príručný látkový batoh čiernej farby s obsahom mobilný telefón zn. LENOVO K 920, IMEI: XXXXX v hodnote 430,- €, motorokárske rukavice v hodnote 20,- €, diaľkový ovládač na alarm od motorky v hodnote 12,- € a alkohol tester v hodnote 6,- €, ktorý poškodený XXXXX stratil a to tým spôsobom, že mu spadol z motorky bez toho, aby si to všimol a z miesta odišiel, pričom obvinený batoh poškodenému nevrátil, ani nekontaktoval políciu, ale si ho ponechal a následne do mobilného telefónu vložil svoju sim kartu s tel. číslom 0905 603 935 a predmetný telefón používal od 24.07.2015        do 30.07.2015, kedy mu bol zaistený spolu s vyššie uvedenými vecami, čím spôsobil poškodenému XXXXX, bytom XXXXX, XXXXX škodu vo výške 468,- €, pričom zaistené veci boli následné poškodenému vrátené.

Podľa § 216 ods. 2 Tr. por. prokurátorka určila obvinenému skúšobnú dobu 14 mesiacov, ktorá začala plynúť od právoplatnosti uvedeného uznesenia, tzn. odo dňa 22.09.2015. Skúšobná doba uplynula dňom 22.11.2016. Obvinenému neboli  uložené žiadne obmedzenia a povinnosti.

Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby podmienečného zastavenia trestného stíhania boli vyžiadané listinné doklady za účelom zistenia, či obvinený XXXXX splnil všetky zákonné podmienky na osvedčenie sa.  

Z vyžiadaných listinných dokladov vyplýva, že obvinený XXXXX sa                 v skúšobnej dobe podmienečného zastavenia trestného stíhania nedopustil žiadnej trestnej činnosti. Podľa údajov z výpisu z Ústrednej evidencie priestupkov MV SR obvinený počas skúšobnej doby bol jeden krát postihnutý pre porušenie pravidiel cestnej premávky, pričom mu bola uložená bloková pokuta vo výške 20,- €. Z výšky uvedenej pokuty je zrejmé, že išlo o menej závažný priestupok nesúvisiaci so spáchanou trestnou činnosťou.

Z uvedeného vyplýva, že spáchanie daného priestupku nie je možné jednotlivo posudzovať ako marenie účelu podmienečného zastavenia trestného stíhania a automaticky neznamená porušenie hodnotiacich kritérií pre osvedčenie sa obvineného pri podmienečnom zastavení trestného stíhania.

Na základe vyššie uvedených skutočností je možné konštatovať, že obvinený              v skúšobnej dobe viedol riadny život a splnil tak podmienky pre vyslovenie osvedčenia. 

	Podľa § 217 ods. 4 Tr. por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania /§ 9 ods. 1 písm. e) Tr. por./.
	
Keďže boli splnené všetky podmienky pre postup podľa § 217 ods. 1 Tr. por., rozhodla som tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Silvia Stružová
prokurátorka